《咏怀二首 其二》
清代·马仲琛

昼永冥生事，北窗睡起初。性自耽幽寂，时亦嗟索居。

野客解余意，抱琴过草庐。聆彼山水音，疏散我心娱。

殷勤谋诸妇，斗酒对庭除。相与恣笑谈，清风来徐徐。

作者简介：马仲琛（1683-1748），字龚美，号佩韦，马敬思之子，马鸣萧次孙（长孙马伯球）。清康熙二十二年生，雍正贡生，官奉天开原县训导，乾隆八年（1743）为乡饮酒大宾。著有《乐仪常稿》。《津门诗抄》录诗六首，称其五言清淡，得乃祖马鸣萧风味。